cyanic-selkie/wikianc huggingface dataset:
Ziemeļu svilpis
Izskats
Mātītes apspalvojums oranžs vai dzeltenīgi oranžs ar pelēku (oranža galva un muguras lejas daļa, pārējais ķermenis pelēks, viegli oranžs tonējums var būt arī uz krūtīm). Abiem dzimumiem uz melnajiem spārniem divas baltas šķērssvītras (tēviņam svītras var būt arī sārtas). Sekundāro lidspalvu gali balti. Aste melna, arī knābis melns vai tumši pelēks ar gaišu pamatni. Kājas un acis tumši brūnas.
Jaunie putni līdz divu gadu vecumam līdzīgi mātītei un ir gandrīz no tās neatšķirami. Reizēm jaunajiem tēviņiem oranžas vai oranži sārtas ir arī krūtis, kādas nav mātītei.
Uzvedība
Ziemeļu svilpis mājo zemieņu un zemu kalnu skujkoku un jauktu koku atklātos, gaišos mežos (priežu, lapegļu, egļu, ciedru, baltegļu un bērzu). Bieži uzturas mežmalās, lauču tuvumā, gaišās nokalnēs un mitrās, purvainās vietās. Ārpus vairošanās sezonas samērā bieži sastopami lapu koku mežos, piemēram, vītolu audzēs, kļavu un ošu mežos, augļu dārzos un parkos.
Ziemas periodā veido barus (5—15 īpatņi), kas kopīgi ceļo un barojas. Parasti uzturas barības tuvumā — ja ir atrasts koks pilns ar ogām, bars uzturas tajā tik ilgi, līdz visas ogas ir apēstas. Ziemeļu svilpis ir drošs, bezbailīgs putns, un tā kustības šķiet nedaudz neveiklas un lēnas. Tas ir ļoti labs dziedātājs un spēj atdarināt citu putnu balsis.
Barība
Ziemeļu svilpis galvenokārt barojas ar sēklām, pumpuriem, skujkoku jaunajiem dzinumiem, asniem un ogām, vasaras periodā nelielos dadzumos arī ar bezmugurkaulniekiem (kukaiņiem un zirnekļiem). Ar masīvo knābi tas viegli saspiež un izloba jebkuru sēklu. Barību meklē gan kokos, gan uz zemes. Veģetārā barība sastāda gandrīz 100% no kopējā apēstā barības daudzuma. Ziemeļu svilpis katru dienu dzer ūdeni vai ēd sniegu. Ziemas periodā labprāt apmeklē putnu barotavas, kurās ir saulespuķu sēklas. Ziemā uz ceļiem barojas arī ar smalku granti un sāli.
Ligzdošana
Ligzdošanas sezona ilgst no maija līdz jūlijam. Lai arī ārpus ligzdiosanas sezonas ziemeļu svilpis ir ļoti sabiedrisks un draudzīgs, ligzdošanas sezonā tas kļūst teritoriāls un tēviņš dziedot piesaka tiesības uz teritoriju.
Ligzdu būvē mātīte. Tai ir vaļīga kausveida forma, vīta no kadiķu, egļu, bērzu vai priežu zariņiem. Iekšpusē ievīts otrs slānis no augu kātu šķiedrām, saknītēm, priežu skujām un zāles, pēc tam ligzda izklāta ar ķērpjiem, sūnām, dzīvnieku vilnu un spalvām. Atrodas kādā priedē, eglē, kadiķī vai bērzā, 2—6 m augstumā no zemes, tuvu pie koka stumbra.
Sezonā viens perējums. Dējumā 2—5 gaiši zilas olas ar tumšākiem raibumiņiem. Inkubācijas periods ilgst 13—14 dienas, perē tikai mātīte. Tikmēr tēviņš to baro. Par mazuļiem rūpējas abi vecāki. Putnēnus baro, atrijot putrveidīgu masu, kas sastāv no daļēji sagremotiem kukaiņiem un augiem. Tā glabājas mutes dobuma maisos, kas atrodas mēlei katrā pusē apakšžokļu daļā. Jaunie putni izlido 13—20 dienu vecumā. Ziemeļu svilpis var sasniegt 9 gadu vecumu.
Sistemātika
Ziemeļu svilpim ir 8 pasugas:
Šaštīna-Strāže
Šaštīna-Strāže (sk) ir pilsēta Slovākijā, Trnavas apgabala Senicas apriņķī Zāhorjes reģionā pie Mijavas upes. Šaštīnas bazilika ir katoļu svētceļojumu objekts.
Vēsture
Pilsēta izveidota 2001. gadā, apvienojot divus ciemus - 1218. gadā rakstos pirmoreiz minēto Šaštīnu un Strāži pie Mijavas. Tāpat kā lielākā daļa no Slovākijas teritorijas, Šaštīna un Strāže līdz 1918. gadam atradās Ungārijas sastāvā. Pēc Pirmā pasaules kara iekļāvās Čehoslovākijā. No 1993. gada — neatkarīgās Slovākijas pilsēta.
Cilvēki
2001. gadā absolūtais vairākums (95,44 %) pilsētas iedzīvotāju bija slovāki. Pēc reliģiskās pārliecības — katoļi (88,45 %) un nereliģiozi (7,31 %).
Džons Breids
Džons Breids (en; dzimis, miris ) bija Lielbritānijā dzimis franču kriketa spēlētājs, olimpiskās sudraba medaļas ieguvējs.
Dāvis Ikaunieks
Arī viņa brālis Jānis ir futbolists.
Karjera klubos
D. Ikaunieks karjeru sācis Liepājā, vispirms FK Liepājas Metalurgs sastāvā. Virslīgā debitēja 2012. gadā, kad aizvadīja 3 spēles. Veiksmīgākā ir bijusi 2015. gada sezona, kad FK Liepāja sastāvā kļuva par Latvijas čempionu un pats D. Ikaunieks ar gūtiem 15 vārtiem kļuva par Virslīgas rezultatīvāko spēlētāju.
2016. gada jūnijā Dāvis Ikaunieks tika izīrēts Čehijas 1. līgas klubam Jihlavas "Vysočina". 2017. gada janvārī klubs izmantoja tiesības noformēt pilnu pāreju un parakstīja ar D. Ikaunieku divarpus gadu līgumu. 2018. gadā pārgāja uz citu Čehijas klubu FK Jablonec. 2019. gada jūlijā tika izīrēts Latvijas Virslīgas klubam RFS. Pēc sezonas beigām atgriezās Čehijā, bet 2019.—2020. gada sezonas otrajā pusē tika izīrēts citam Čehijas klubam Zlīnas "Fastav". 2020. gada jūlijā tika izīrēts citam Čehijas klubam FK Mladá Boleslav. 2021. gadā atgriezās FK Liepāja sastāvā
Karjera izlasē
Pārstāvējis vairākas Latvijas jaunatnes izlases. Latvijas izlasē D. Ikaunieks debitēja 2016. gada 1. jūnijā Baltijas kausa spēlē pret Lietuvu, kad 65. minūtē nomainīja savu brāli Jāni. Pirmos vārtus izlases sastāvā viņš guva 2. septembrī pārbaudes spēlē pret Luksemburgu.
2018. gada 19. decembrī atzīts par Latvijas gada futbolistu, pārtraucot Andra Vaņina trīs gadu dominanci.
Felicita Pauļuka
Felicita Pauļuka (dzimusi Jānke, mirusi ) bija latviešu māksliniece. Guvusi ievērību kā portretu un aktu gleznotāja, pievērsusies pasteļglezniecībai, daudz strādājusi arī bērnu grāmatu un žurnālu ilustrēšanā.
Biogrāfija
Felicita Pauļuka no 1932. līdz 1939. gadam mācījās Rīgas 1. Valsts ģimnāzijā. 1939. gadā iestājās Rīgas Viļa Olava komercskolā, 1940. gadā Latvijas Mākslas akadēmijā. Otrā pasaules kara laikā no 1941. līdz 1944. gadam pārtrauca studijas. 1943. gadā apprecējās ar gleznotāju Jāni Pauļuku, laulība ilga līdz 1950. gadu sākumam. .
1944. gadā atjaunoja studijas Latvijas Mākslas akadēmijas Glezniecības nodaļā, kur viņas pedagogi bija Ģederts Eliass un Leo Svemps, ilustrēja latviešu dzejas un prozas antoloģiju „Dziesma par Lielo Tēvijas karu”. No 1944. līdz 1947. gadam strādāja laikrakstā "Cīņa" par ilustratori un karikatūristi. 1949. gadā ar izcilību absolvēja LMA Ģederta Eliasa vadīto stājglezniecības meistardarbnīcu ar portretu grupu „Vecāķu zvejnieki” (vad. Ģ. Eliass). 1950. un 60. gados ceļoja pa PSRS, ceļojumos radot ogles un sangīnas zīmējuma tehnikā veidoto portretu sērijas, piem., “Latviešu zvejnieki”, “Gruzīnu zemnieki”, “Donbasa ogļrači”, “Sārēmā salas zvejnieki". 1956. gadā iestājās LPSR Mākslinieku savienībā.
Kopš 1960. gadiem pievērsās pasteļa tehnikai, ko turpināja izkopt visu mūžu, strādāja pie daudzu Latvijas kultūras darbinieku portretiem, gleznojot, piemēram, Lilitu Bērziņu, Ēvaldu Valteru. Daudz gleznojusi aktus, veidojot tos kā portretu paplašinājumus. Felicitas Pauļukas ilustrācijas žurnālā "Draugs" un "Zīlīte", kā arī ilustrācijas Valda Luksa grāmatai „Pirmklasnieki” (1957), Bruno Saulīša grāmatai „Draugi” (1958), Raiņa dzejoļu krājumiem „Manu lellīti sauc Lollīte”, „Dzimumdiena” un citām bērnu grāmatām lielā mērā noteica bērnu literatūras ilustrāciju rokrakstu 1950., 1960. un 1970. gados.
1966. gadā viņa pabeidza ciklu „Sāremā salas zvejnieki”, kas tika apbalvots ar PSRS Mākslinieku savienības diplomu. 1970. gadā Latviešu sarkano strēlnieku muzejam tapa strēlnieku portretu cikls. 1979. gadā notika Pauļukas personālizstāde Latvijas PSR Aizrobežu mākslas muzejā.
Par nopelniem latviešu mākslas attīstībā un sakarībā ar piedalīšanos Latviešu literatūras un mākslas dekādē Maskavā tika apbalvota ar Latvijas PSR Augstākās Padomes goda rakstu.
Ārējās saites
[http://www.lnmm.lv/lv/apmekle/izstades/2257-felicita-pauluka-19252014-pasteli-un-zimejumi Latvijas Nacionālais Mākslas muzejs. Felicita Pauļuka (1925—2014). Pasteļi un zīmējumi Izstāde ciklā “Paaudze”]
Laki
Laki (pašnosaukums — Лак) ir viena no Ziemeļkaukāza tautām, kura galvenokārt apdzīvo Dagestānu.
Laku apdzīvotā teritorija tiek apzīmēta ar nosaukumu Lakija.
Skaits
Laku kopskaits ir aptuveni 0,2 miljoni.
Krievijā (ar Dagestānu):
Valoda
Runā laku valodā, oficiālajā saziņā plaši izmanto krievu valodu.
Reliģija
Izplatītākā reliģija ir sunnītu islāms. Laki bija viena no pirmajām Dagestānas ciltīm, kas pieņēma islāmu. Pirmā mošeja laku teritorijā tika uzcelta jau 777. gadā.
Antropoloģija
Laki pieder pie eiropiešu rases (kaukāziešu antropoloģiskais tips).
Saimniecība
Tā kā laku tradicionālās zemes ir kalnainas un ļoti sausas, lauksaimniecībai tradicionālajā saimniecībā bija otršķirīga nozīme. Līdz ar to dominēja aitkopība un kazkopība, kā arī zirgu, liellopu un mūļu audzēšana.Galvenie laku produkti bija gaļa un piens, taču viņi audzēja arī miežus, zirņus, kviešus un nedaudz kartupeļus. Ar lopkopību nodarbojās galvenokārt vīrieši, bet ar lauksaimniecību sievietes. Pie ezeriem nebija mežu, tāpēc trūka kokmateriālu būvniecībai un kurināmajam.
Aitkopības prakse prasīja vīriešiem vairākus mēnešus gadā doties uz zemienēm, lai ganītu savus dzīvniekus, kur viņi saskārās ar dažādām dagestānu tautām, tāpēc lielākā daļa laku vīriešu bija daudzvalodīgi.
Ada Lavleisa
Augusta Ada Kinga (en; dzimusi Augusta Ada Bairona (Augusta Ada Byron), mirusi ), pazīstama kā Ada Lavleisa (Ada Lovelace), bija angļu matemātiķe un rakstniece. Lavleisa galvenokārt ir pazīstama ar darbu pie Čārlza Bebidža analītiskās mašīnas. Viņa bija pirmā, kas saprata, ka šai iekārtai iespējamas funkcijas, kas pārsniedz tikai rēķināšanu, un publicēja pirmo algoritmu, kas paredzēts šādai iekārtai. Tādēļ viņa tiek uzskatīta par pasaulē pirmo programmētāju.
Saori Arijoši
Saori Arijoši (ja; dzimusi ) ir japāņu futboliste, bijusi Japānas sieviešu futbola izlases dalībniece.
Ada Lavleisa
Viņas tēvs ir angļu dzejnieks Bairons, taču tēvs pameta Lielbritāniju, kad Ada bija četrus mēnešus veca. Adas māte Annabella Milbanka Bairona (matemātiķe) sekmēja viņas interesi par matemātika un loģiku. Viņu privāti apmācīja dažādi pasniedzēji, vēlāk mācījusies pati, padziļinātajā apmācībā palīdzēja Londonas Universitātes matemātikas profesors Augusts De Morgans. Pusaudzes gados matemātikas talanta dēļ viņa iedraudzējās ar citu matemātiķi — Čārlzu Bebidžu, ar ko arī kopā strādājusi. No 1842. līdz 1843. gadam iztulkojusi itāļu militārā inženiera Luidži Menabrejas rakstu Notions sur la machine analytique de Charles Babbage (1842; "Čārlza Bebidža analītiskās mašīnas elementi"), ko papildināja ar savām piezīmēm. Šajās piezīmēs ir informācija, ko daudzi uzskata par pasaulē pirmo datorprogrammu — algoritmu, ko ir paredzēts apstrādāt ar mašīnu. Aprakstīja, kā Bebidža analītiskā mašīna varētu tikt uzprogrammēta, lai aprēķinātu Bernulli skaitļus. Lavleisa uzskatīja, ka datori būtu spējīgi veikt vairāk uzdevumu, nekā vienkārši veikt aprēķinus.
Latvijas Universitātes Datorikas fakultātē katru gadu tiek pasniegta Adas Lavleisas stipendija labākajai studentei.
Laki
Saimniecība
Daudzi ciemi specializējās amatniecībā un tirdzniecībā. Laku sievietes nodarbojās ar paklāju aušanu, vērpšanu, tekstila un keramikas izgatavošanu, bet vīrieši ar ādas apstrādi un darbarīku izgatavošanu.
Feodāla sistēma
Tiek uzskatīts, ka laki bija pirmie Dagestānas iedzīvotāji, kas ieviesa feodālo sistēmu.
Mazstrazde
Mazstrazde ir ciems Talsu novada Strazdes pagastā. Izvietojies pie autoceļa A10 1,5 km no pagasta centra Strazdes, 18 km no novada centra Talsiem un 102 km no Rīgas.
Čino un Lillo del Duku stadions
Čino un Lillo del Duku stadions (it) ir stadions Itālijas centrālajā daļā, Markes pilsētā Askoli Pičēno. Tas uzcelts 1962. gadā, tā celtniecību finansēja vietējās izcelsmes franču uzņēmējs un filantrops Čino Del Duka un stadions nosaukts viņa vārdā. Šeit bāzējas B sērijas futbola klubs Ascoli Calcio 1898 F.C..
Mazstrazde
Apdzīvotā vieta izveidojusies pie bijušās Mazstrazdes muižas (Klein-Strasden) centra. Pie Mazstrazdes atrodas piemiņas akmens sarkano partizānu komandierim Kārlim Paldiņam.
Pelči
Pelči ir ciems Kuldīgas novada Pelču pagastā, pagasta centrs. Izvietojušies pagasta vidusdaļā 6 km no novada centra Kuldīgas un 152 km no Rīgas.
Vēstures avotos Pelči pirmoreiz minēti 1441. gadā, kad Livonijas ordeņa mestrs Heinrihs Finke fon Oferbergs izlēņo Pelču ciemu, kas aptver 6 arklus zemes, Heinriham Knorrem. Apdzīvotā vieta izveidojusies pie bijušās Pelču muižas (Pelzen) centra. Par lielāku apdzīvoto vietu Pelči izauguši pēckara gados, kad tur veidoja kolhoza «Komunārs» un Ievukalnu ciema centru. Pelčos atrodas pagasta pārvalde, pamatskola, bērnudārzs, speciālā internātpamatskola—attīstības centrs, tautas nams, bibliotēka, pasts.
Erekcija
Fizioloģija
Erekcijas laikā parasimpātiskās nervu sistēmas (S2 — S4 līmenī) ietekmē atslābst asinsvadu gludie miocīti, paplašinās un iztaisnojas vītņu artērijas un asinis ar lielu spiedienu ieplūst kavernozajos sinusos. Arteriovenozās anastomozes slēdzas, nefunkcionē arī kapilāri. Rezultātā kavernozie ķermeņi palielinās un kļūst cieti, tunica albuginea ir izstiepta, bet aizejošās vēnas saspiestas. Erekciju veicina slāpekļa oksīds (NO), kas paplašina asinsvadus. Turpretī spongiozajā ķermenī arī atslābušajā dzimumloceklī asinis plūst pa kavernoziem sinusiem, bet erekcijas laikā vēnu atplūde nav bloķēta, jo spongiozā ķermeņa tunica albuginea ir ļoti elastīga. Dzimumloceklim atgriežoties normālā stāvoklī, tā artērijas sašaurinās un veido līkumus, bet trabekulu gludie miocīti kontrahējas.
Psiholoģiskā erekcija
Psiholoģisko erekciju izsauc galvas smadzenēs saņemtie kairinājumi kā: dzirde, garša, tauste, iztēle, redze, oža. Nonākot uzbudinājuma stāvoklī, tie nosūta signālu pa muguras smadzenēm uz kaunuma nerviem.
Reflektorā erekcija
Mehāniska stimula (pieskāriena) gadījumā erekciju izsauc dzimumloceklī radušies kairinājumi, kuri nonāk muguras smadzenēs un dod signālu izraisīt erekciju, nesaskaņojot to ar centrālo nervu sistēmu.
Komandieris
"Komandieris" ir 1984. gadā divās daļās izdota Latvijas dokumentālā filma. Filmas režisors ir Juris Podnieks.
Sižets
Filmas galvenais varonis ir akadēmiķis Vilis Samsons, kurš kādreiz bijis partizānu brigādes komandieris.
Dzelzceļa līnija Ainaži—Valmiera—Smiltene
Dzelzceļa līnija Ainaži—Valmiera—Smiltene bija 114 km gara 750 mm šaursliežu dzelzceļa līnija, kas savienoja Ainažu ostu ar Valmieras staciju un turpinājās līdz Smiltenei. No 1970. līdz 2000. gadam dzelzceļa līniju pa posmiem pakāpeniski likvidēja un sliedes demontēja.
Izveide
Valmieras Šaursliežu pievedceļa (V.Š.P.) sabiedrību 1902. gadā dibināja Vidzemes muižnieki, dzelzceļa projekta autors bija Pauls Līvens. Dzelzceļa būvniecības finansēšanā piedalījās Staiceles papīrfabrika un Kocēnu alus brūzis. Dzelzceļa līniju Smiltene–Valmiera atklāja 1911. gada 14. augustā, bet septembrī atklāja šaursliežu dzelzceļa stacijas ēku Valmierā. 1. oktobrī atklāja posmu līdz Puikulei, pēc mēneša atklāja dzelzceļa posmu līdz Pālei. 1911. gadā 11. decembrī pārbaudīja dzelzceļa tiltu pār Gauju Valmierā. Pilnībā visas līnijas atklāšana notika 1912. gada 12. augustā. 1913. gadā nodeva ekspluatācijā divus papildu atzarojumus uz Kokmuižas alus brūzi un Staiceles papīrfabriku. Vilcienu pienākšanas un atiešanas laiku pieskaņoja Rīgas – Pleskavas vilcienu kustībai, jo abas stacijas un sliežu ceļi atradās blakus.
Vēlāk tika izbūvēts atsevišķs dzelzceļa atzars līdz Ainažu dzelzceļa akmeņu karjeram.
Darbība
Latvijas brīvības cīņu laikā 1919. gadā neilgi bija pārtraukta satiksme posmā Valmiera – Ainaži, jo lielinieki atkāpjoties bija saspridzinājuši tiltu pār Gauju Valmierā. Tomēr cīņās pret lieliniekiem to aktīvi izmantoja Igaunijas armijas bruņuvilcieni. Pēc karadarbības beigām šo līniju izmantoja "Latvijas dzelzceļi", daudzi vagoni, kā arī divas A sērijas lokomotīves bija pazudušas. Paralēli četrām atlikušajām oriģinālajām lokomotīvēm (Pp 751 – 735 - bijušajām A 1, 2, 4 un Tp 785 - kādreizējai B1) izmantoja Mp un Sp sērijas mašīnas. 1924. gadā privātā Valmieras Šaursliežu pievedceļu sabiedrība atguva Ainažu – Valmieras – Smiltenes līniju. Sabiedrības rīcībā atradās 6 lokomotīves, 11 pasažieru vagoni ar 64 sēdvietā katrā, 2 bagāžas, 28 segti preču vagoni ar 12,5 tonnām celtspējas, 26 platformas un 19 redeļvagoni. No Smiltenes līdz Valmierai vilciens brauca pusotru stundu, no Valmieras līdz Ainažiem – piecas stundas. Preču pārvadājumos galvenokārt bija malka, akmeņi, akmeņogles, mākslīgie mēsli, sviests un kartupeļi. 1928. gadā V.Š.P. savās darbnīcās Valmierā uzbūvēja īpašu motorvagonu pasažieru pārvadāšanai. Vagona sastāvs pa lielākai daļai bija būvēts no ozola koka. Vagonā ierīkotas 34 mīkstas sēdvietas un tas bija sadalīts nodaļās smēķētājiem un nesmēķētājiem; bagāžas pārvadāšanai ierīkota atsevišķa nodaļa.
Likvidēšana
Pēc Otrā pasaules kara sašaurinājās pārvadājamo preču klāsts, pasažieri arvien biežāk sāka izmantot autobusu pakalpojumus. Malkas, būvmateriālu un kūdras pārvadāšana kļuva neizdevīga. Vilcienu kustību posmā Valmiera—Smiltene slēdza 1970. gadā, posmā Ainaži—Pāle 1977. gadā, bet posmā Staicele—Pāle— Puikule un posmā Dauguļi—Valmiera 1979. gadā. Pēdējo posmu Puikule—Dauguļi slēdza 2000. gadā, kad to pārstāja izmantot Zilākalna kūdras fabrika.
Stacijas
Ainaži - Salace - Lagaste - Zonepe - Mežkadaga - Pāle - Ārciems - Puikule - Ozoli - Kauguri - Dikļi - Dauguļi - Zilaiskalns - Kocēni - Jāņuparks - Valmiera - Cempi - Jaunvāle - Biksēja - Stariņi - Smiltene.
Vīķu apakšdzimta
Vīķu apakšdzimta (Alburninae) ir viena no karpu dzimtas (Cyprinidae) apakšdzimtām, kas apvieno 82 saldūdens zivju sugas un kas tiek iedalītas 4 ģintīs. Tās mājo Eiropā un Āzijā, vairākas sugas abos kontinentos, bet lielākā sugu dažādība sastopama Āzijā. Lielākā ģints šajā apakšdzimtā ir vīķes (Alburnus), kas apvieno 46 saldūdens zivju sugas, bet mazākā līdaksalates (Aspiolucius), kurā ir tikai viena suga.
Sistemātikas izmaiņas
Nesenā pagātnē vīķu apakšdzimta bija sapalu apakšdzimtas (Leuciscinae) viena no zivju grupām, un joprojām daudzās sistemātikās vīķu grupa tiek klasificēta sapalu apakšdzimtā. Tomēr līdz ar jaunākajiem ģenētiskajiem pētījumiem sistemātikai ir veiktas izmaiņas.
Tutini
Tutini var būt:
Tutāni
Apdzīvotā vieta izaugusi padomju gados kā Cirmas ciema (kopš 1970. gadiem) un Suvorova kolhoza centrālais ciemats. Tutānos atrodas kultūras nams, bibliotēka, feldšeru un vecmāšu punkts, Pokuminas pasta nodaļa, uzņēmums "Cirmas Bekons", veikals.
Ludmila Leite-Plaude
Ludmila Leite-Plaude (1948—2023) bija latviešu scenogrāfe un kostīmu māksliniece.
Dzīvesgājums
Dzimusi 1948. gada 24. februārī. Mācījās Rīgas 2. vidusskolā, 1967. gadā turpināja mācības Rīgas Lietišķās mākslas vidusskolas (RLMV) Stikla mākslinieciskās apstrādes nodaļā, līdztekus darbojās kustību teātra ansamblī “Rīgas Pantomīma”. Studēja Latvijas Mākslas akadēmijas (LMA) Interjera un iekārtas nodaļā (1971-1976).
Oto Zanders
Oto Zanders (de, dzimis, miris ) bija vācu filmu, teātra un balss aktieris. O. Zanderam bija silta, stipra balss, viņš bieži bija diktors dokumentālajās filmās un neskaitāmām klausāmgrāmatām 1990. gados.
Dzīvesgājums
Zanders uzauga Kaselē, 1961. gadā pabeidza Kaseles Frīdriha ģimnāziju (Friedrichgymnasium). 1961.—1962. gadā dienēja Vācijas jūras kara flotē, vēlāk mācījās teātra zinātni, mākslas vēsturi un filozofiju. 1965. gadā viņš debitēja Diseldorfas teātra izrādēs, 1967. gadā devās uz Minheni, lai kļūtu par pilna laika aktieri. Viņa karjera bija cieši saistīta ar Berlīnes Schaubühne teātri, kuru tolaik vadīja Pēteris Šteins. No 1980. gada Zanders darbojās Berlīnes teātros Schillertheater (1981), Freie Volksbühne (1985), Komödie am Kurfürstendamm (1989) un Bohumas  Schauspielhaus (2004).
1990. gadā viņš bija žūrijas loceklis 40. Berlīnes starptautiskajā kinofestivālā.
Zanders nomira 2013. gada 12. septembrī Berlīnē pēc vairākus gadus ilgas slimošanas ar vēzi.
Dēseles dzirnavu ezers
Dēseles dzirnavu ezers (arī Bakūžu dzirnavu ezers, Dēseles dzirnavu dīķis) ir uz Bakūzes upes izveidota mākslīga ūdenskrātuve Dienvidkurzemes novada Embūtes pagasta austrumu daļā, uz austrumiem no Dēseles.
2013. gada Ķīnas Grand Prix
2013. gada Ķīnas Grand Prix (oficiālais nosaukums 2013 Formula 1 UBS Chinese Grand Prix bija Formula 1 . gada sezonas 3. posms, kas norisinājās 2013. gada 14. aprīlī Šanhajas Starptautiskajā trasē — Šanhajā, Ķīnas austrumu piekrastē. Tā bija desmitā reize, kad notika izcīņa, pirmo uzvaru sezonā guva Ferrari pilots Fernando Alonso.
Kvalifikācijas pēdējā sesijā Sebastians Fetels, čempionāta līderis pēc pirmajiem diviem posmiem, nepabeidza nevienu apli, vienīgajā mēģinājumā kļūdoties un izbraucot no trases, līdz ar to startēja no 9. pozīcijas, bet viņa komandas biedrs Marks Vebers kvalifikācijas otrajā sesijā nobrauca trases malā dažus simtus metrus pirms boksiem degvielas spiediena dēļ un viņa rezultāts tika diskvalificēts, jo nebija iespējams sacīkšu tiesnešiem iesniegt degvielas paraugu.
No pirmās starta pozīcijas startēja Luiss Hamiltons, kuram tā bija pirmā pole position kopš pāriešanas no McLaren uz Mercedes komandu.
Kvalifikācija
Kvalifikācijā ātrāko apļa laiku uzrādīja Luiss Hamiltons, otrais bija pirmā posma uzvarētājs Kimi Reikenens, bet trešais palika Fernando Alonso.
Tartu Universitātes Vecā observatorija
Tartu Universitātes Vecā observatorija (et) ir 1810. gadā atklāta observatorija, kas atrodas Tartu pilsētas centrā, Domkalnā. Mūsdienās observatorijā iekārtots muzejs, 1964. gadā astronomiskie pētījumi tika pārcelti uz Tartu observatorijas jauno ēku Teraverē uz dienvidrietumiem no Tartu.
Narvas pils
Narvas pils jeb Hermaņa pils (et) ir viduslaiku pils Igaunijā. Atrodas Narvas pilsētā, Narvas upes kreisajā krastā, iepretim Krievijas Ivangorodas pilij. Mūsdienās pilī atrodas Narvas muzejs.
Tartu Universitātes Vecā observatorija
Observatorijas ēkas arhitekts ir Tartu Universitātes galvenās ēkas autors Johans Vilhelms Krauze. 1820. gadā par observatorijas direktoru kļuva Frīdrihs Georgs Vilhelms Strūve. Strūve ir Strūves ģeodēziskā loka autors un Tartu Universitātes Vecā observatorija ir šīs triangulācijas uzmērīšanas ķēdes pirmais punkts. 2005. gadā Strūves ģeodēziskais loks tika iekļauts UNESCO Pasaules mantojuma sarakstā.
1824. gadā observatorijā uzstādīja Fraunhofera refraktoru, kas tolaik bija lielākais pasaulē. 1840. gadā Strūve pārcēlās uz jaundibināto Pulkovas observatoriju, bet par observatorijas direktoru kļuva Mēness atlanta autors Johans Heinrihs fon Medlers (1794—1874). No 1866. līdz 1872. gadam observatorijas direktors bija dāņu matemātiķis un astronoms Tomass Klauzens (1801—1885), bet no 1872. līdz 1891. gadam — Ludvigs Švarcs (1822—1894). Starp pasaules kariem Tartu Vecajā observatorijā strādāja Ernsts Epiks.
1946. gadā observatoriju iekļāva Igaunijas Zinātņu akadēmijas sastāvā. Pēc tam, kad 1964. gadā uzcēla jauno Tartu observatoriju, vecā observatorijas ēka kļuva par administratīvo ēku. 1996. gadā ēku atkal piešķīra Tartu Universitātei. No 2009. līdz 2010. gadam to rekonstruēja un tagad tajā ierīkots muzejs.
Narvas rātsnams
Narvas rātsnams (et) ir 17. gadsimtā celta vēlā baroka celtne, kas atrodas Igaunijā, Narvas pilsētā. Celta pēc Zviedrijas karaļa Kārļa XI iniciatīvas. Celtne tika sagrauta Otrā pasaules kara laikā. Tika atjaunota no 1960. līdz 1963. gadam, un ir viena no retajām Narvas vēsturiskajām celtnēm. Igaunijas PSR laikā ēkā atradās pionieru pils. Pretēji nosaukumam, Narvas rātsnamā mūsdienās neatrodas pilsētas pašvaldības iestādes.
Izolators
Izolators var būt:
Autoceļš V597
V597 autoceļš Priežmale—Puša ir Latvijas vietējais autoceļš, kas savieno autoceļu V569 pie Priežmales ar autoceļu P57 Pušā. Autoceļš ir 9 km garš un gandrīz visā garumā klāts ar grants segumu, izņemot pēdējo 0,65 km garu ceļa posmu Pušā, kas ir klāts ar asfaltbetona segumu. Ceļš šķērso Krāslavas novada Kastuļinas pagastu un Rēzeknes novada Pušas pagastu.
2. līnija (Jūrmala)
2. līnija ir iela Jūrmalā, Bulduru apkaimē. 2. līnija sākas kāpu rajonā un beidzas krustojumā ar Edinburgas prospektu. Kopējais ielas garums ir 400 metri, tā ir klāta ar asfalta segumu. 2. līnijā satiksmes kustība norit divās joslās. Ielā ir savrupmāju un vasarnīcu apbūve.
Ielu savienojumi
2. līnija ir savienota ar šādām ielām:
Zvaguļi
Zvaguļi ir apdzīvota vieta Cēsu novada Kaives pagastā. Atrodas pagasta rietumu daļā 5,9 km no pagasta centra Kaives, 22,6 km no Vecpiebalgas un 112,8 km no Rīgas.
Apdzīvotā vieta atrodas nomaļus no valsts autoceļiem.
Marija Velčeva
Marija Velčeva (bg; dzimusi Mezdrā) ir Bulgārijas starptautiskā lielmeistare šahā (1999).
Biogrāfija
No 1990. līdz 1996. gadam piedalījusies Pasaules un Eiropas jauniešu šaha čempionātos dažādās vecuma grupās. Lielāko panākumu guvusi 1995. gadā, kad uzvarējusi Eiropas junioru šaha čempionātā U20 meiteņu vecuma grupā. Piecas reizes uzvarējusi Bulgārijas sieviešu šaha čempionātos (1996, 1997, 1999, 2000, 2001). Daudzu starptautisko šaha turnīru laureāte, tajā skaitā uzvarējusi Pulā (1998), Bukarestē (1999) un Bīles starptautiskā šaha festivāla galvenā turnīra sieviešu ieskaitē (2000).
Piedalījusies 2008. gada Pasaules šaha čempionātā sievietēm pēc izslēgšanas sistēmas Naļčikā, kurā 1. kārtā zaudējusi Annai Muzičukai.
Par panākumiem turnīros FIDE 1999. gadā viņai piešķīrusi starptautiskās lielmeistares (WGM) nosaukumu.
Mai Kjokava
Mai Kjokava (ja; dzimusi ) ir japāņu futboliste, bijusi Japānas sieviešu futbola izlases dalībniece.
Vims Kīfts
Villems Korneliss Nikolāss "Vims" Kīfts (nl, dzimis ) ir bijušais Nīderlandes futbolists, spēlēja uzbrucēja pozīcijā, bijis Nīderlandes futbola izlases dalībnieks.
Ar Nīderlandes futbola izlasi uzvarējis 1988. gada Eiropas čempionātā. Piedalījies arī 1992. gada Eiropas čempionātā, kā arī 1990. gada FIFA Pasaules kausā.
Sasniegumi
Ajax
Pisa
PSV Eindhoven
Nīderlande
Individuālie sasniegumi
Ribački (Kastuļinas pagasts)
Ribački ir ciems Aglonas novada Kastuļinas pagastā. Izvietojies pagasta dienvidu daļā 3 km no pagasta centra Priežmales, 14 km no novada centra Aglonas un 246 km no Rīgas.
Apdzīvotā vieta izvietojusies pie autoceļa V611, Randovkas upes krastā.
Artūrs Makīvojs
Artūrs Makīvojs (en; dzimis, miris ) bija Lielbritānijā dzimis franču kriketa spēlētājs, olimpiskās sudraba medaļas ieguvējs.
Makīvojs 1900. gada vasaras olimpiskajās spēlēs startēja kriketa turnīrā. Šajā turnīrā viņš bija Jauktās Francijas komandas French Athletic Club Union dalībnieks. Viņi zaudēja Lielbritānijas kriketa komandai Devon and Somerset Wanderers un ieguva sudraba medaļu.
Powerchip Technology
Powerchip ir trīs ražošanas līnijas, kuras var ražot 300 mm mikroshēmas.
Powerchip galvenie biznesa novirzieni ir pusvadītāju izpēte, izstrāde, ražošana, citu uzņēmumu pasūtījumu ražošana un dažādu mikroshēmu un to komponentu izplatīšana, pārdošana.
Andžejs Gromala
Andžejs Gromala (pl; dzimis Krakovā, Polijā), plašāk pazīstams kā Gromee, ir poļu diskžokejs, mūzikas producents, remikseris, dziesmu autors. Gromee pārstāvēja Poliju 2018. gada Eirovīzijas dziesmu konkursā ar dziesmu Light Me Up kopā ar Lūkasu Meijeru. Savā pusfinālā viņš ieguva 14. vietu, kas neļāva kvalificēties finālam.
Sentkitsas un Nevisas futbola izlase
Sentkitsas un Nevisas futbola izlase ir nacionālā futbola komanda, kas pārstāv Sentkitsu un Nevisu starptautiskās futbola sacensībās. Sentkitsas un Nevisas futbola izlasi pārvalda Sentkitsas un Nevisas Futbola asociācija.
2013. gada Proton-M avārija
2013. gada Proton-M avārija bija mēģinājums ar nesējraķeti Proton-M palaist Krievijas trīs GLONASS globālās navigācijas sistēmas pavadoņus GLONASS-M №48, GLONASS-M №49 un GLONASS-M №50.
Nesējraķete Proton-M/Blok DM-03 startēja 02:38:22 UTC no Baikonuras kosmodroma 81. starta laukuma. 17. sekundē pirmās pakāpes dzinēji pārstāja darboties, un raķete nokrita netālu no starta laukuma.
Vēlāk noskaidrojās, ka raķete startējusi 0,4 sekundes pirms paredzētā laika.
Visi Proton-M starti tika atcelti uz nenoteiktu laiku.
Bakūze
Bakūze (arī Bakuze, Banuze, Dēsele, virs Dēseles dzirnavu ezera arī Bomaišu valks un Čammaļupe) ir Lētīžas kreisā krasta pieteka Dienvidkurzemes novadā.
Izteka - Embūtes pagasta dienvidos. Iesākumā tek uz ziemeļiem, bet, šķērsojot autoceļu P106 (Ezere—Embūte—Grobiņa), pagriežas uz austrumiem un tek paralēli autoceļam P106. Caurtek Dēseles dzirnavu ezeru. Ietek Lētīžā lejpus Meidzeres kapiem. Upes krastos atrodas Vībiņi un Dēsele.
Daugavpils 3. vidusskola
'''Daugavpils 3. vidusskola''' ir vispārizglītojošā mācību iestāde, kas atrodas Raiņa ielā 30 Daugavpilī. 2019. gadā Draudzīgā aicinājuma fonda skolu reitingā pēc rezultātiem centralizētajos eksāmenos Daugavpils 3. vidusskola atradās 9. vietā Latvijas pilsētas vidusskolu grupā.
Šauļu arēna
Šauļu arēna (lt) ir daudzfunkcionālā arēna Šauļos, Lietuvā. Arēna uzcelta 2007. gadā, saistībā ar 2011. gada Eiropas čempionāta basketbolā rīkošanu. Šeit no 2011. gada 31. augusta līdz 5. septembrim notika šī čempionāta B grupas spēles ar Latvijas izlases piedalīšanos. Arēnā bāzējas basketbola komanda KK Šiauliai. Arēnā notiek koncerti.
Daugavpils 3. vidusskola
Vēsture
Skola nodibināta 1949. gadā, bet līdz jaunas skolas ēkas celtniecības pabeigšanai 1954. gada 20. septembrī tā bija izvietota Daugavpils 1. vidusskolas ēkā. Jaunajā ēkā bija paredzētas vietas 880 skolēniem, bet 1959./1960. mācību gadā skolā mācījās 1117 skolēni. 1969. gadā skolā atvēra ķīmijas klases, 1971. gadā autoklases, bet 2002. gadā hokeja klases. Latvijas skolu reformas laikā 2002. gada 30. augustā Daugavpils 3. vidusskolā atklāja Bilingvālo centru, kurā notika bilingvāla skolotāju mācīšana un vecāku mācīšana latviešu valodā. 2018./2019. mācību gadā skolā atvēra klases ar medicīnas novirzienu.
2018./2019. mācību gadā tiem skolēniem, kas ilgāku laiku bija dzīvojuši ārpus Latvijas (t.s. reemigrantiem) organizēja papildu nodarbības krievu valodā, latviešu valodā un literatūrā, sociālajās zinībās 3. un 7 klasē, krievu valodā, latviešu valodā un literatūrā, Latvijas un pasaules vēsturē 10. klasē.
Pleskodāles iela
Ielu savienojumi
Pleskodāles iela krustojas ar šādām ielām:
Adelainas gadi
"Adelainas gadi" (en) ir 2015. gada ASV romantiska filma, kuras režisors ir Lī Tolands Krīgers. Galvenās lomas atveido Bleika Laivlija, Keitija Beikere, Harisons Fords, Elena Bērstina un Mišjels Huismens. Filmas pirmizrāde notika.
Jauna sieviete Adelaina, kas dzimusi 19. un 20. gadsimta mijā, pēc nelaimes gadījuma kļūst mūžīgi jauna. Pēc daudziem vientulības gadiem Adelaina satiek vīrieti, kas sarežģa mūžīgo dzīvi, kurā viņa ir nokļuvusi un iejutusies.
Anita Leiškalne
Anita Leiškalne (dzimusi 1958. gadā) ir latviešu politiķe un uzņēmumu pārstāve sabiedrisko attiecību jomā. Strādājusi SIA Lattelecom un Rīgas brīvostas pārvaldē, precējusies ar politiķi, bijušo Saeimas deputātu Kārli Leiškalnu.
Biogrāfija
Anita Leiškalne dzimusi 1958. gadā Jūrmalā. 1976. gada Ziemassvētku vakarā apprecējusies ar Kārli Leiškalnu, viņiem ir četri bērni un seši mazbērni.
1994. gadā strādājusi SIA Lattelecom par sabiedrisko attiecību vadītāju. 2006. gadā sāka strādāt Rīgas brīvostas pārvaldē.
Politiskā darbība
Anita Leiškalne kandidējusi 1997. gada pašvaldību vēlēšanās no savienības “Latvijas ceļš” Rīgas saraksta.
2017. gadā kandidēja Rīgas pašvaldības vēlēšanās no partiju Latvijas Reģionu apvienība un "Latvijas attīstībai" apvienotā saraksta, taču saņēma daudz vēlētāju svītrojumu un, tāpat kā iepriekšējā reizē, netika ievēlēta Rīgas domē.
Eiženijas iela (Jūrmala)
Eiženijas iela ir iela Jūrmalā, Asaru apkaimē. Eiženijas iela sākas krustojumā ar Zemgales ielu un beidzas krustojumā ar Dāvja ielu. Kopējais ielas garums ir 370 metri, tā ir klāta ar grants segumu. Eiženijas ielā satiksmes kustība norit vienā joslā. Ielā ir savrupmāju un vasarnīcu apbūve.
Džeimss Speiders
Džeimss Tods Speiders (en; dzimis ) ir amerikāņu aktieris.
Pazīstams ar ekscentrisku tēlu attēlošanu tādās filmās kā "Zvaigžņu vārti" (Stargate, 1994), "Sadursme" (1996), Secretary (2002). Tēlojis arī televīzijā, tai skaitā seriālos "Ofiss", The Practice, tā atvasinātajā seriālā Boston Legal, "Melnais saraksts".
Par Alana Šora attēlošanu The Practice un Boston Legal trīs reizes saņēmis Primetime Emmy balvu. Divas reizes ticis nominēts Zelta globusa balvai — par lomu Boston Legal un par lomu "Melnajā sarakstā".
Elektriskais izolators
Elektriskais izolators ir materiāls vai viela, kas neļauj elektroenerģijai aizplūst uz ārieni vai ieplūst no ārienes. Tajā ir maz brīvo elektrisko lādiņu, tiem ir vāja elektrovadītspēja jeb augsta elektriskā pretestība. Elektriskais lādiņš var uzkrāties uz izolatoru virsmas. Izolatori ir pretēji elektriskajiem vadītājiem, kas labi vada elektrisko strāvu; vēl atsevišķi izdala pusvadītājus.
3. līnija (Jūrmala)
3. līnija ir iela Jūrmalā, Bulduru apkaimē. 3. līnija sākas kāpu rajonā. Tās pirmais posms beidzas krustojumā ar Bulduru prospektu, bet otrais posms atsākas krustojumā ar Vidus prospektu un beidzas krustojumā ar Edinburgas prospektu.
Zasa
Zasa ir ciems Jēkabpils novada Zasas pagastā, pagasta centrs. Izvietojusies Zasas upītes krastos pie autoceļa P72 34 km no novada domes Jēkabpilī un 164 km no Rīgas.
3. līnija (Jūrmala)
Kopējais ielas garums ir 375 metri, tā ir klāta ar asfalta segumu. 3. līnijā satiksmes kustība norit divās joslās. Ielā ir savrupmāju un vasarnīcu apbūve.
Zasa
Zasā atrodas pagasta pārvalde, Zasas vidusskola, Jēkabpils mākslas skolas filiāle, bērnu rotaļu un attīstības centrs, kultūras nams, bibliotēka, pasts, viesu nams, ģimenes ārsta prakse. Uz Zasas upes uzstādināts Zasas dzirnavezers.
3. līnija (Jūrmala)
Ielu savienojumi
3. līnija ir savienota ar šādām ielām:
Zasa
Vēsture
Apdzīvotā vieta izveidojusies pie Zasas muižas (Wessen, Weessen, Weesen) centra, nosaukums cēlies no tās īpašnieka 18. gadsimtā Heinriha fon Zasa. Zasas luterāņu baznīca (celta 1750. gadā) ir valsts nozīmes arhitektūras piemineklis. Par lielāku apdzīvoto vietu Zasa izaugusi Latvijas PSR laikā kā padomju saimniecības «Zasa» ciemats.
Eiša
Eiša (fr, de, lb) ir Alzetes labā krasta pieteka Beļģijā un Luksemburgā.
Izteka - Beļģijas teritorijā dažus kilometrus no Luksemburgas robežas. Tek ziemeļaustrumu virzienā. Apdzīvotās vietas upes krastos - Eišene, Hobšeida, Setfontēna. Ietek Alzetē pie Meršas. Upes ielejā atrodas septiņas senas pilis, tāpēc 20. gadsimtā to sāka dēvēt par Septiņu piļu ieleju (lb).
Cepļupīte (Lankas pieteka)
Cepļupīte ir Lankas kreisā krasta pieteka Dienvidkurzemes novadā.
Critérium du Dauphiné
Critérium du Dauphiné (līdz 2010. gadam zināmas kā Critérium du Dauphiné Libéré) ir ikgadējas šosejas riteņbraukšanas sacensības astoņu posmu garumā, kas notiek Dofinē reģionā Francijā jūnija pirmajā pusē. Sacensības izveidoja vietējais laikraksts Dauphiné Libéré, kas tām arī deva nosaukumu. Daudzu gadu garumā sacensību organizēšana bija dalīta starp laikraksta izdevējiem un Amaury Sport Organisation (ASO), bet 2010. gadā laikraksts visu ar organizēšanu saistīto darbību nodeva ASO, un tika mainīts arī sacensību nosaukums. Kopā ar Tour de Suisse sacensībām Dauphiné ir svarīgas sacensības, kurās sportisti sagatavojas startam Tour de France jūlijā. Tās šobrīd ir daļa no UCI Pasaules tūres kalendāra.
Anikets
Pāvests Anikets (miris 167. gadā) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 154. līdz 167. gadam. Kopš 161. gada viņš bija moceklis. Viņa miršanas datums 167. gadā (vai tomēr 168. gadā) pēc dažādiem avotiem ir 16., 17. vai 20. aprīlis.
Critérium du Dauphiné
Tā kā Dofīnē ir kalnains reģions, tajā bieži uzvar kalnu braucēji. Sacensībās bieži tiek iekļauti arī slaveni kāpumi no Tour de France kā Vantū kalns, l'Alpe d'Huez, Col du Galibier vai Col de la Chartreuse.
Cepļupīte (Lankas pieteka)
Izteka - no Cepļupes dīķa. Tek ziemeļaustrumu virzienā. Ietek Lankā. Upe nešķērso valsts autoceļus, tās krastos nav lielu apdzīvoto vietu.
4. līnija (Jūrmala)
4. līnija ir iela Jūrmalā, Bulduru apkaimē. 4. līnija sākas kāpu rajonā un beidzas krustojumā ar Edinburgas prospektu. Kopējais ielas garums ir 465 metri, tā ir klāta ar asfalta segumu. 4. līnijā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
4. līnija ir savienota ar šādām ielām:
Carnival Youth
Carnival Youth ir Latvijas mūzikas grupa, kas darbību uzsākusi 2012. gadā.
Grupu 2012. gadā izveidoja dvīņi Edgars (ģitāra, vokāls) un Emīls (bungas, vokāls) Kauperi un Roberts Vanags (taustiņinstrumenti, vokāls), pēc pusgada tai pievienojās Aleksis Luriņš (ģitāra, basģitāra).
grupa izdeva pirmo EP ierakstu — Never Have Enough. Tā paša gada tika izdots grupas debijas studijas albums No Clouds Allowed, kas apbalvots ar Latvijas mūzikas ierakstu gada balvu "Zelta Mikrofons" kategorijā "Labākā debija". Pēc albuma izdošanas notika albuma koncertturneja.
Grupa ir spēlējusi vairākos mūzikas festivālos Latvijā (tai skaitā Positivus), kā arī ārzemēs (Anglijā, Vācijā, Šveicē, Austrijā, Nīderlandē u.c.). 2015. gadā Carnival Youth iesildīja grupas "Prāta Vētra" albuma "7 soļi svaiga gaisa" turnejas koncertus, tāpat apvienība ir iesildījusi arī grupas "Instrumenti" koncertus.
2016. gada janvārī Carnival Youth saņēma European Border Breakers Award balvu par panākumiem ārvalstīs. 2016. gada pavasarī klajā nāca grupas otrais studijas albums Propeller.
2018. gada vasarā studijā "Red Bull Music Studios" Sanpaulu, Brazīlijā, strādāja pie mūzikas ierakstīšanas jaunajam albumam "Good Luck", kas tika laists klajā 2019. gada 16. augustā.
Harijs Gulbis
Harijs Gulbis (dzimis, miris ) bija latviešu rakstnieks un dramaturgs.
2.5D
Divarpus dimensijas (saīsinājumā 2.5D, trīs ceturtdaļu perspektīva, vai pseido-3D) ir termins, ko lieto, lai aprakstītu 2D grafiskās projekcijas un līdzīgas metodes, ko izmanto, lai simulētu 3D izskatu attēlos vai ainās, kaut gan tie tādi nav, kā arī, lai aprakstītu gameplay trīsdimensiju videospēlē, kas ir ierobežota uz divdimensiju plaknes vai kam ir virtuālā kamera ar fiksētu leņķi.
Harijs Gulbis
Mācījās Tumes pamatskolā, Tukuma vidusskolā un Tukuma mūzikas skolā. Viņa pirmais stāsts "Bombejas meitene" tika publicēts 1957. gadā žurnālā "Zvaigzne". 1967. gadā iestudēja viņa lugu "Viena ugunīga kļava". Kļuva populārs ar 1968. gada lugu "Aijā žūžū, bērns kā lācis". Ir izdoti vairāki Gulbja romāni, lugas, stāsti un eseju krājumi. 1980. gadā pēc lugas "Cīrulīši" motīviem tika uzfilmēta Oļģerta Dunkera tāda paša nosaukuma filma.
2.5D
Bieži sastopamas video spēlēs, šīs projekcijas ir noderīgas arī ģeogrāfiskajā vizualizācijā, lai palīdzētu izprast vizuāli kognitīvos telpiskos attēlojumus vai 3D vizualizāciju.
Termini trīs ceturtdaļu perspektīva un trīs ceturtdaļu skats atspoguļo to izcelsmi portretu un sejas atpazīšanas jomā, kur tos izmanto, lai aprakstītu cilvēka sejas skatu, kas atrodas starp priekšējo un sānu skatu.
Vēsture
Pirmās videospēles, kas izmantoja 2.5D, galvenokārt bija arkādes spēles — pirmās no tām tika radītas 1970. gadu vidū, kad tajās sāka izmantot mikroprocesorus. Šodien vēl joprojām tiek ražotas datorsistēmas, piemēram, mobilie tālruņi, kuri bieži vien nav pietiekami jaudīgi, lai parādītu īsto 3D grafiku, un tāpēc šim nolūkam tiek izmantots 2.5D. Daudzas spēles no 80. gadu 2.5D arkādes laikmeta un 16 bitu konsoles ēras tiek pārnestas uz šīm sistēmām, tādējādi radot iespēju gūt ieņēmumus no spēlēm, kuras šobrīd ir gandrīz divdesmit gadus vecas.
2.5D virsmas tehnoloģijas ieguva popularitāti ģeogrāfijas laukā, jo tās spēja vizualizēt normāļu biezuma pret platības attiecību, ko izmanto daudzos ģeogrāfiskos modeļos; šis koeficients ir ļoti mazs un atspoguļo objekta šaurumu attiecībā pret tā platumu, kas padara objektu reālistisku konkrētā plaknē. Šīs reprezentācijas bija aksiomatiskas, jo netika izmantots viss zemvirsmas domēns vai visu domēnu nevarēja rekonstruēt; tās izmantoja tikai virsma un virsma ir viens aspekts, nevis pilnīga 3D identitāte.
2.5D vai vizuālās analīzes atdzimšana dabas un zemes zinātnē ir palielinājusi datorsistēmu lomu, veidojot telpisko informāciju kartēšanā. Ģeogrāfiskā vizualizācija atļauj nezināmā izpēti, reāllaika mijiedarbību ar telpiskajiem datiem un karšu displeja kontroli un ir pievērsusi īpašu uzmanību trīsdimensiju attēlošanai. Ģeogrāfiskās vizualizācijas jomā ir bijuši centieni paplašināt augstākās dimensijas un padarīt tās redzamākas; lielākā daļa pūļu ir vērstas uz to, lai apmānītu redzi uztvert trīs dimensijas 2D plaknē. Līdzīgi kā 2.5D displeji, kur ir attēlota trīsdimensiju objekta virsma, bet atrašanās vietas cietajā virsmā ir izkropļotas vai nav pieejamas.
Aksonometriskā un slīpā projekcija
Aksonometriskā projekcijā un slīpajā projekcijā ir divas paralēlās projekcijas formas, tajās skata punkts tiek nedaudz pagriezts, lai atklātu vairāk vides aspektus, nekā tad, ja tiek lietota "no augšas uz leju" perspektīva vai sānu skatījums, tādējādi radot trīsdimensiju efektu. Priekšmets ir slīpā stāvoklī, kas rezultējas visu trīs asu foreshortening, attēls ir trīsdimensiju objekta, kas novietots leņķī pret projekcijas plakni, reprezentācija vienā plaknē. Līnijas, kas ir perpendikulāras plaknei, kļūst par punktiem, līnijām, kas ir paralēlas plaknei, ir to patiesais garums, un līnijas kas atrodas slīpi pret plakni tiek foreshortened.
Aksonometrisko projekciju iedala trīs galvenās iedaļas: izometriskā, dimetriskā un trimetriskā. Inženiertehniskajā attēlošanā visbiežāk izmantotais no šiem attēlošanas veidiem ir izometriskā projekcija. Šī projekcija ir noliekta tā, lai visas trīs asis izveidotu vienādus leņķus ar intervālu 120 grādi. Rezultātā visas trīs asis ir vienādi forshortened.
Roberts Kijosaki
Roberts Toru Kijosaki (en, ja; dzimis ) ir japāņu izcelsmes amerikāņu uzņēmējs, investors un rakstnieks, kurš plašāk ir pazīstams kā The Rich Dad Company dibinātājs un īpašnieks, kā arī grāmatas "Bagātais tētis, nabagais tētis" (Rich Dad, Poor Dad) autors, kas kopš savas izdošanas brīža 1997. gadā vēl joprojām bieži vien tiek atzīta kā viena no visu laiku pirktākajām personīgo finanšu grāmatām pasaulē.
2.5D
Aksonometriskā un slīpā projekcija
Slīpajā projekcijā parasti visas trīs assis tiek attēlotas unforshortened. Visas līnijas, kas ir paralēlas asīm, tiek zīmētas attiecīgi mērogam, tiek sagrozītas diagonāles un izliektas līnijas.
Roberts Kijosaki
Roberts Kijosaki ir bijušais ASV jūras kājnieks un Vjetnamas kara veterāns, tomēr mūsdienās viņš ir plašāk zināms kā ļoti aktīvs uzņēmējs un investors, kurš savus ienākumus pelna ne tikai caur uzņēmējdarbību un investīcijām nekustamajos īpašumos, bet arī caur savu intelektuālo īpašumu, ko galvenokārt veido tādas finansiāli izglītojošās galda spēles kā, piemēram, CASHFLOW 101 un neskaitāmās grāmatas un semināri, kas ir tendēti uz finansiālo informāciju uzņēmējdarbības un investēšanas sfērā. Šī iemesla dēļ daudziem lasītājiem Kijosaki ir pazīstams arī kā ļoti aktīvs finansiālās izglītības padomdevējs un atbalstītājs.
2.5D
Skyboxes un skydomes
Skybox un skydomes ir metodes, ko izmanto, lai viegli izveidotu fonu, tā lai spēļu līmenis izskatās lielāks, nekā tas patiesībā ir. Ja līmenis ir ievietots kubā, debesis, attāli kalni, tālas ēkas un citi neaizsniedzami objekti tiek renderēti uz kuba skaldnēm, izmantojot tehniku, ko sauc par kuba kartēšanu, tādējādi radot ilūziju par tālu trīsdimensionālu apkārtni. Skydome lieto to pašu principu, bet izmanto sfēru vai puslodi kuba vietā.
Roberts Kijosaki
Lai gan Roberts Kijosaki piedzima un uzauga Hilo pilsētā Havaju salās, šobrīd viņš dzīvo Arizonas štata galvaspilsētā Fīniksā, un ir precējies ar savu sievu Kimu Kijosaki, kura arī ir salīdzinoši aktīva uzņēmēja un investore.
2.5D
Skyboxes un skydomes
3D grafikas apstrāde ir "dārga", it īpaši reāllaika spēlēs, un tā rada vairākus ierobežojumus. Līmeņi ir jāapstrādā ar milzīgu ātrumu, tādēļ ir grūti renderēt plašas debesu ainas reālajā laikā. Turklāt reāllaika grafikai parasti ir dziļuma buferi ar ierobežotu bitu dziļumu, kas ierobežo detalizācijas apjomu, ko var renderēt attālumā.
Lai kompensētu šīs problēmas, spēles bieži izmanto skybox. Tradicionāli tie ir vienkārši kubi ar sešām dažādām tekstūrām. Rūpīgi izlīdzinot, skatītājs, kas atrodas skybox vidū, uztvers ilūziju par reālu 3D pasauli, kas sastāv no šīm izmantotajām sešām skaldnēm.
Kad spēlētājs pārvietojas caur 3D ainu, parasti, skybox vai skydome paliek nemainīgs attiecībā pret spēlētāju. Šī metode rada ilūziju, ka skybox atrodas ļoti tālu, jo šķiet, ka citi objekti pārvietojas, kamēr skybox nē. Tas imitē reālo dzīvi, kur attālie objekti, piemēram, mākoņi un zvaigznes šķiet stacionāri, ja skata punkts izmainas par relatīvi nelielām distancēm, viss, kas atrodas skybox, spēlētājam vienmēr šķiet bezgalīgi tālu. Izstrādātājiem jābūt uzmanīgiem, lai nevērīgi neiekļautu atsevišķu objektu attēlus skybox faktūrās, jo spēlētājam iespējams uztvert šo objektu izmēru neatbilstības, aplūkojot ainu.
Skybox avots var būt jebkāda veida tekstūra, ieskaitot fotogrāfijas, zīmējumus vai iepriekš noformētu 3D ģeometriju. Parasti šīs tekstūras ir izveidotas un izlīdzinātas 6 virzienos, kam skatīšanas leņķi ir 90 grādi (6 kubas skaldnes).
Staru mešana
Staru mešana ir metode, kurā katrai vertikālajai ekrāna daļai tiek nosūtīts stars no kameras stāvokļa. Šie stari stiepjas, līdz tie saskaras ar kādu priekšmetu vai sienu, un tā sienas daļa tiek renderēta attiecīgajā vertikālajā ekrāna šķēlumā. Agrīnās pirmās personas šāvēju spēles izmantoja staru mešanu kā tehniku, lai izveidotu 3D efektu no 2D pasaules. Pasaule izskatās tā, it kā tā būtu 3D, bet spēlētājs nevar skatīties uz augšu vai uz leju, kā arī nepārvietojas pa Y asi, jo spēles laukums ir 2D.
Paralaksa ritināšana
Paralaksa ritināšana ir datorgrafikas metode, kurā 2D spraiti vai spraitu slāņi, kustas viens no otra un no fona attēla neatkarīgi, radot dziļuma ilūziju 2D ainā, palīdzot spēlei radīt reālistiskāku sajūtu. Šī tehnika radās no multiploku kameru tehnikas, kas tika izmantota tradicionālajā animācijā kopš 1930. gadiem. Paralaksa ritināšana tika popularizēta 2D datorgrafikā un videospēlēs ar arkādes spēlēm 1980. gados.
Tehniskie aspekti
Iemesls, kādēļ tiek lietota 2.5D datorgrafika 3D vietā, ir tas, ka sistēma, kas imitē trīsdimensiju grafiku, nav pietiekami spēcīga, lai apstrādātu 3D datorgrafiku, bet ir pietiekami spēcīga, lai modificētu 2D grafikas ar, piemēram, bitkartēm.
Pat attēla izmērs un ēnošana var tikt uzskatīti par 2.5D, jo ēnojumu dēļ attēls izskatās reālāks. Ja gaisma 2D spēlē būtu patiesi 2D, tā būtu redzama tikai kontūrās, un, tā kā kontūras bieži ir tumšas, tās nebūtu skaidri saskatāmas. Tādēļ jebkura redzama ēnojuma parādīšana norāda uz 2.5D apgaismojuma izmantošanu un to, ka attēlā tiek izmantota 2.5D grafika. Attēla lieluma maiņa var likt šķist, ka attēls pietuvinās vai attālinās, kas var tikt uzskatīts par trešās dimensijas simulēšanu.
Dimensijas ir datu mainīgie lielumi, un tos var kartēt konkrētās telpas vietās; 2D datiem var piešķirt 3D apjomu, pievienojot vērtību x, y vai z plaknei. Augstuma piešķiršana 2D reģioniem topogrāfiskās kartēs, kas sasaista katru 2D lokāciju ar augstumu/augstuma vērtību, rada 2.5D projekciju; to neuzskata par īstu 3D attēlojumu, tomēr to izmanto kā 3D vizuālo attēlojumu, lai vienkāršotu vizuālo attēlu apstrādi un no tās izrietošo telpisko izziņu.
Roberts Horns
Roberts Horns (en) bija Lielbritānijā dzimis franču kriketa spēlētājs, olimpiskās sudraba medaļas ieguvējs.
Horns 1900. gada vasaras olimpiskajās spēlēs startēja kriketa turnīrā. Šajā turnīrā viņš bija Jauktās Francijas komandas French Athletic Club Union dalībnieks. Viņi zaudēja Lielbritānijas kriketa komandai Devon and Somerset Wanderers un ieguva sudraba medaļu.